stanford-oval/wikipedia huggingface dataset:
Birgit Rodhe
Aiheesta muualla

Kuvia tai muita tiedostoja aiheesta Birgit Rodhe Wikimedia Commonsissa
Bobi Andonov

Bobi Andonov
Bobi Andonov (mak. Боби Андонов, s. 18. elokuuta 1994 Melbourne, Australia) on pohjoismakedonialais-australialainen laulaja. Hän edusti Pohjois-Makedoniaa Lasten Eurovision laulukilpailussa 2008 kappaleella Prati mi SMS (Lähetä minulle tekstiviesti) ja sijoittui 5. sijalle. Hän on esiintynyt T-Jam Dance Studio–tanssiryhmässä 7-vuotiaasta lähtien, jonka lisäksi hän on esiintynyt useissa eri maissa.
Anthony Stewart (jääkiekkoilija)

| Anthony Stewart |
| --- | --- |

Henkilötiedot
Syntynyt: 1. toukokuuta 1985 (ikä 39) LaSalle, QC, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  188 cm
Paino:  108 kg
Pelinumero:  21
Pelaajaura
Pääsarjaura:  2005–
Aik. seurat:  San Antonio Rampage (AHL)   Rochester Americans (AHL)   Florida Panthers (NHL)   Chicago Wolves (AHL)   Atlanta Thrashers (NHL)   Carolina Hurricanes (NHL)   Los Angeles Kings (NHL)
NHL-varaus:  25. varaus, 2003 Florida Panthers
Anthony Stewart (s. 1. toukokuuta 1985 LaSalle, Québec, Kanada) on kanadalainen jääkiekkoilija. Rightin voimahyökkääjä osaa pelata sekä laidassa että keskellä ja on suhteellisen isokokoinen.
Ura > Junioriura

Stewart pelasi kauden 2000–2001 lähinnä MTHL-sarjaa North York Canadiensin joukkueessa, mutta hän pelasi kauden aikana myös viisi ottelua OPJHL:n St. Michael's Buzzersissa. Stewart siirtyi kaudeksi 2001–2002 OHL-joukkue Kingston Frontenacsiin, jossa hän pelasi hyvän tulokaskauden tekemällä 65 runkosarjaottelussa tehopisteet 19+24=43. Stewart oli Frontenacsin toiseksi paras pistemies Andrew Ianieron jälkeen. Kaudella 2002–2003 hän voitti joukkueen sisäisen pistepörssin tehopistein 32+38=70.
Florida Panthers varasi Stewartin ensimmäisellä kierroksella numerolla 25 NHL:n varaustilaisuudessa 2003. Hän kuitenkin pelasi vielä kaksi kautta Frontenacsissa varauksensa jälkeen. Kaudella 2004–2005 Stewart voitti jälleen joukkueen sisäisen pistepörssin tekemällä 62 runkosarjaottelussa tehopisteet 32+35=67. Hän jakoi Frontenacsin sisäisen maalipörssin voiton Radek Smoleňákin kanssa. Keväällä 2005 Stewart kävi pelaamassa kymmenen AHL-ottelun verran Panthersin farmijoukkueessa San Antonio Rampagessa.
Ura > Ammattilaisura

Kaudeksi 2005–2006 Stewart siirtyi kolmivuotisella sopimuksella Florida Panthersin organisaatioon. Hän pelasi ensimmäisen NHL-ottelunsa 18. lokakuuta 2005 New Jersey Devilsiä vastaan ja keräsi ottelussa yhden syöttöpisteen Serge Payerin tekemään maaliin. 20. lokakuuta Stewart teki NHL-uransa avausmaalin Washington Capitalsin Olaf Kölzigin taakse. Kohtalaisen lupaavasti NHL-uransa aloittaneen Stewartin kausi meni kuitenkin pilalle, kun hän loukkasi ranteensa 11. marraskuuta 2005 ottelussa Carolina Hurricanesia vastaan. Stewart ehti pelata kauden aikana kymmenen NHL-ottelua tehopistein 2+1=3. Hän pelasi myös neljä ottelua AHL:n puolella Rochester Americansissa ja teki niissä tehopisteet 2+3=5.
Ensimmäisen kokonaisen ammattilaiskautensa 2006–2007 Stewart pelasi enimmäkseen Americansissa. Hän teki siellä 62 runkosarjaottelussa tehopisteet 13+14=27. Stewart pelasi kauden aikana kymmenen NHL-ottelua tehden yhden syöttöpisteen. Kaudella 2007–2008 hän pelasi Panthersissa 26 runkosarjaottelua tehden yhden syöttöpisteen. Kauden 2008–2009 Stewart pelasi kokonaan NHL:ssä ilman farmikomennuksia. Hänen roolinsa oli kuitenkin pieni ja hän teki 59 runkosarjaottelussa tehopisteet 2+5=7.
Stewart jäi Panthersin jälkeen vapaaksi pelaajaksi. Hän teki heinäkuussa 2009 yksivuotisen sopimuksen Atlanta Thrashersin kanssa mutta pelasi kuitenkin koko kauden AHL-joukkue Chicago Wolvesissa, jossa hän teki 77 ottelussa tehopisteet 12+19=31. Kevään 2010 pudotuspeleissä Stewart teki tehopisteet 9+3=12 ja oli Matt Andersonin kanssa Wolvesin toiseksi paras pistemies Tim Stapletonin jälkeen. Hän oli joukkueen paras maalintekijä ja sijoittui pudotuspelien maalipörssissä kuudenneksi. Heinäkuussa 2010 Stewart teki Thrashersin kanssa vuoden mittaisen jatkosopimuksen.
Kauden 2010–2011 Stewart pelasi kokonaan Thrashersissa. Hän teki 15. lokakuuta 2010 NHL-uransa ensimmäisen hattutempun vierasottelussa Anaheim Ducksia vastaan. Yhteensä Stewart teki 80 runkosarjaottelussa henkilökohtaisen yhden kauden NHL:n piste-ennätyksensä tehopistein 14+25=39. Hän ei kuitenkaan saanut joukkueeltaan uutta sopimustarjousta, joten hänestä tuli vapaa pelaaja. Stewart solmi kesällä 2011 kahden vuoden sopimuksen Carolina Hurricanesiin.
Maajoukkue

| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Yhdysvallat 2005 | jääkiekko |  |
|  Hopeaa | Suomi 2004 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | Jaroslavl 2003 | jääkiekko |  |
Stewart pelasi alle 20-vuotiaiden maailmanmestaruuskilpailuissa vuosina 2004 ja 2005. Hän voitti vuonna 2005 maailmanmestaruuden ja vuonna 2004 tuli hopeaa. Hän teki vuoden 2004 turnauksessa tehopisteet 5+6=11 ja jakoi pistepörssin voiton joukkuetoverinsa Nigel Dawesin sekä Yhdysvaltain Zach Parisen kanssa. Stewart jakoi Parisen ja joukkuetoverinsa Brent Burnsin kanssa myös turnauksen syöttöpörssin voiton. Lisäksi hän voitti joukkuetoverinsa Mike Richardsin kanssa +/– -tilaston lukemalla +11.
Stewart pelasi myös alle 18-vuotiaiden MM-kilpailuissa vuonna 2003. Hän oli kuudella maalillaan Kanadan paras maalintekijä, ja hänet valittiin turnauksen tähdistökentälliseen. Stewart sijoittui maalipörssissä neljänneksi kolmen muun pelaajan kanssa.
Muuta

Colorado Avalanchen hyökkääjä Chris Stewart on Anthonyn pikkuveli. Heidän äitinsä on lähtöisin Jamaikalta.
Bobergin kihlakunta

Bobergin kihlakunnan sijainti Itä-Götanmaan läänin kartalla.
Bobergin kihlakunta (ruots. Bobergs härad) oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 342,47 neliökilometriä ja asukasluku 7 750 henkeä. Kihlakuntaan kuuluneet kunnat olivat Klockrike, Brunneby, Kristberg, Ekebyborna, Lönsås, Älvestad, Skeppsås, Vallerstad ja Fornåsa.
Kihlakunnan tuolloisista kunnista Skeppsås ja Vallerstad kuuluvat nykyään Mjölbyn kuntaan ja muut Motalan kuntaan.
Bobergin kihlakunnan vaakuna
Bobi

Bobi toukokuussa 2023 täytettyään 31 vuotta.
Bobi (11. toukokuuta 1992 – 21. lokakuuta 2023) oli maailman vanhimmaksi elänyt koira, joka kuoli 31-vuotiaana Conqueirosissa Portugalissa. Edellinen ennätys oli vuodelta 1939, kun australialainen Bluey kuoli 29 vuoden ja viiden kuukauden ikäisenä.
Bobi oli rodultaan alentejonkoira. Se eli koko elämänsä Conqueirosin kylässä Portugalin länsirannikon lähellä.
Antiikkinen kiekonheitto

Antiikkisen kiekonheiton mallina käytetty veistos, Villa Adrianasta löytynyt Diskobolos British Museumissa.
Antiikkinen kiekonheitto on yleisurheilulaji, joka oli kahdesti nykyaikaisten kesäolympialaisten ohjelmassa. Lajissa kilpailtiin vain 1908 Lontoossa ja  välikisoissa 1906 Ateenassa, eikä siihen ole sen koommin palattu.
Tekniikka

Lajin malli otettiin kiekonheittäjää esittävästä antiikin kreikkalaisesta Myronin veistoksesta Diskobolos, joka ajoitetaan vuosille 460–450 eaa. Alkuperäistä veistosta ei ole enää olemassa, mutta useita jäljitelmiä on löydetty antiikin Rooman ajalta ja myöhemmin. Veistos esittää korokkeella kumarassa seisovaa miestä, joka kiertää vartaloaan ja pitelee kiekkoa taakse ojennetussa kädessään. Toinen käsi on heittokäden puoleisella polvella ja toinen jalka ojennettuna taakse. Vuosien 1906 ja 1908 olympialaisten kilpailuissa heitto piti suorittaa tästä asennosta ilman vauhtia, mutta yliastuminen oli sallittua. Tutkijoiden mukaan antiikin kreikkalaiset eivät kuitenkaan heittäneet kiekkoa näin hankalalla tavalla tai edes jalustalta, vaan enemmän nykykiekonheiton tyylisesti tasamaalla pyörähtäen.
Mitalistit

Suomea edustanut Verner Järvinen voitti kultamitalin vuoden 1906 kilpailussa ensimmäistä kertaa lajia kokeillessaan  ja pronssia vuoden 1908 kilpailussa.
Mitalistit > 1906 Ateenan välikisat

| Sija | Nimi | Maa | Tulos |
| --- | --- | --- | --- |
| 1 | Verner Järvinen |  Suomi | 35,17 |
| 2 | Nikolaos Georgantas |  Kreikka | 32,80 |
| 3 | István Mudin |  Unkari | 31,91 |
Mitalistit > 1908 Lontoo

| Sija | Nimi | Maa | Tulos |
| --- | --- | --- | --- |
| 1 | Martin Sheridan |  Yhdysvallat | 37,99 |
| 2 | Bill Horr |  Yhdysvallat | 37,32 |
| 3 | Verner Järvinen |  Suomi | 36,48 |
Astrid Gartz

| Astrid Gartz> Henkilötiedot |
| --- | --- |
Syntynyt: 8. tammikuuta 1942 Liljendal
Kuollut: 11. lokakuuta 2022 (80 vuotta) Helsinki
Kansalaisuus:  Suomi
Ammatti:  toimittaja, tuottaja ja ohjelmajohtaja
Käsikirjoittaja
Palkinnot
 Tiedonjulkistamisen valtionpalkinto (1977)  Kultainen Venla (2011) 
Aiheesta muualla
IMDb 
Elonet
Astrid Sofia Gartz (8. tammikuuta 1942 Liljendal – 11. lokakuuta 2022 Helsinki) oli suomalainen toimittaja, joka työskenteli Yleisradiossa. Hän työskenteli aluksi ruotsinkielisessä uutistoimituksessa ja toimi sittemmin useissa eri tehtävissä, muun muassa uutistoimittajana, tuottajana ja ohjelmajohtajana.
Gartz opiskeli valtiotieteitä Helsingin yliopistossa 1962–1964. Hän oli STT:n palveluksessa 1964–1966 toimittajana ja Yleisradion palveluksessa 1966–2002 toimittajana, tuottajana ja vuodesta 1994 TV1:n ohjelmajohtajana. Yleisradiossa Gartz työskenteli aluksi ruotsinkielisen uutistoimituksen Från dag till dag -ohjelmassa ja Kvällsnytt-uutislähetyksessä. Hän toimitti ja luki uutisia vuosina 1967–1972. Tutkivan journalismin ohjelma MOT syntyi hänen aloitteestaan.
Astrid Gartz oli Helsingin kaupunginvaltuutettu SDP:n ryhmässä 2005–2008. Hän oli myös Helsingin sosiaalilautakunnan puheenjohtaja.
Gartz sai tiedonjulkistamisen valtionpalkinnon vuonna 1977, ja City-lehden televisioalan ammattilaisista kokoama raati valitsi hänet Suomen kuudenneksi vaikutusvaltaisimmaksi televisioviihteen vaikuttajaksi vuonna 2001.
Vuonna 2011 Astrid Gartz palkittiin elämäntyöstään Kultaisella Venlalla.
Yksityiselämä

1970-luvun alussa Gartz asui yhdessä ministeri Väinö Leskisen kanssa, ja he saivat pojan vuonna 1971.
Aiheesta muualla

Astrid Gartz Astrid Gartzin verkkosivu. Arkistoitu Viitattu 20.6.2020.
Georg Henrik von Wright trodde på humanismen i vår värld (Gartzin haastatteluohjelma.) Yle Elävä arkisto.  7.9.2016. Viitattu 20.6.2020. (ruotsiksi)
Bacan piirikunta

Bacan piirikunta (engl. Baca County) on Yhdysvaltojen Coloradon osavaltiossa sijaitseva piirikunta. Sen väkiluku oli 3 581 vuonna 2019. Piirikunnan hallintokeskus on Springfieldin kunta. Piirikunta on perustettu 16. huhtikuuta 1889.
Aiheesta muualla

Kuvia tai muita tiedostoja aiheesta Bacan piirikunta Wikimedia Commonsissa
Bjugnin kirkko

| Bjugnin kirkko Bjugn kirke |
| --- | --- |
 Kirkko vuonna 2006.
Sijainti:  Ørland, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1956
Suunnittelija:  J. E. Tverdahl
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Bjugnin kirkko (norj. Bjugn kirke) on Ørlandin kunnassa Trøndelagin läänissä Norjassa sijaitseva puinen ristikirkko vuodelta 1956.
Aiheesta muualla

Kuvia tai muita tiedostoja aiheesta Bjugnin kirkko Wikimedia Commonsissa
Bjugn

Bjugn on taajama ja entinen kunta Etelä-Trøndelagin läänissä Norjassa. Se irtautui itsenäiseksi Ørlandin kunnasta, johon se liitettiin takaisin vuonna 2020. Liitoshetkellä Bjugnin kunnassa oli noin 4 900 asukasta.
Bjugnin taajama on nykyisin Ørlandin kunnan hallinnollinen keskus. Taajaman pinta-ala on 1,2 neliökilometriä ja asukasluku 1 369. Se tunnettiin vuoteen 2019 saakka nimellä Botngård, mutta asukkaiden toiveesta se vaihdettiin muistuttamaan lakkautetusta Bjugnin kunnasta.
Aiheesta muualla

Kuvia tai muita tiedostoja aiheesta Bjugn Wikimedia Commonsissa
Bandoke

Bandoke on karaokea muusikoille.
Bandoke-levyn idea hyödyntää DVD-tekniikkaa ja normaalista karaokelevystä poiketen se mahdollistaa myös eri soittimien soittamisen kappaleen mukana. Tekniikka mahdollistaa myös eri variaatioden käytön, esimerkiksi yksi henkilö voi soittaa kitaraa samalla kun toinen laulaa tai soittaa bassoa.
Bandolero

Wikisanakirjassa on tähän liittyvä sananselitys: .
Bandolero tarkoittaa seuraavia asioita:
Bandolero, Andrew V. McLaglenin ohjaama yhdysvaltalainen elokuva vuodelta 1968
Bandolero, Paradisio-yhtyeen kappale vuodelta 1996.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bandolero”, voi hakea sivunnimihaulla, laajalla sivunnimihaulla tai tekstihaulla.
Bob Kahn

| Bob Kahn |
| --- | --- |
 Bob Kahn vuonna 2013.
Henkilötiedot
Syntynyt: 23. joulukuuta 1938 (ikä 85)
Koulutus ja ura
Väitöstyön ohjaaja:  John B. Thomas ja Bede Liu
Tutkimusalue:  Tietojenkäsittelytiede
Tunnetut työt:  TCP/IP
Palkinnot:  Japani-palkinto Turing-palkinto
Robert E. ”Bob” Kahn (s. 23. joulukuuta 1938) on tietojenkäsittelyn ja tietoliikenteen asiantuntija, joka kehitti TCP/IP-protokollan yhdessä Vinton G. Cerfin kanssa. Lawrence Roberts palkkasi Kahnin ARPANETin kehitykseen vuonna 1972.
Kahn ja Cerf ovat voittaneet Turing-palkinnon vuonna 2004 ja Japani-palkinnon vuonna 2008.
Kahn vakuutti DECin myymään VAX-tietokoneita edullisesti yliopistoille. BSD oli siirretty VAX:lle ja sisälsi tuen TCP/IP:lle, joka toimi Ethernetin kanssa. Kahn perusteli niillä voitavan tutkia hajautettua laskentaa ja että se olisi tulevaisuuden suunta, johon DEC suostui.
Bjorg Lambrecht

| Bjorg Lambrecht |
| --- | --- |
 Lambrecht vuonna 2016
Henkilötiedot
Koko nimi:  Bjorg Lambrecht
Syntynyt: 2. huhtikuuta 1997
Kuollut: 5. elokuuta 2019 (22 vuotta)
Kansalaisuus:   Belgia
Pyöräilijä
Pituus:  168 cm
Paino:  56 kg
Joukkue:  Team Jumbo-Visma
Laji:  maantie / cyclocross
Ura
Ammattilaisjoukkue(et)
2013 2014–2016 2017–2018 2019−:  Telenet–Fidea Vastgoedservice–Golden Palace Vérandas Willems–Crelan Team Jumbo-Visma
Suurimmat voitot
 Tanskan ympäriajo 2018 Ranskan ympäriajo, etappi 
 Tiedot päivitetty: 22. heinäkuuta 2019 
Bjorg Lambrecht (2. huhtikuuta 1997 – 5. elokuuta 2019) oli belgialainen maantiepyöräilijä. Lambrecht voitti vuonna 2018 hopeaa alle 23-vuotiaiden maantieajon maailmanmestaruuskilpailuissa. Lambrecht voitti vuoden 2019 Criterium du Dauphinessa valkoisen paidan, joka annetaan kokonaiskilpailussa parhaiten sijoittuneelle alle 25-vuotiaalle. Elokuussa 2019 Lambrecht kilpaili Puolassa Tour de Polognessa. Hän törmäsi kolmannen etapin puolivälissä betoniseen siltarumpuun. Hän sai pahoja vammoja, ja hänet siirrettiin sairaalaan, jossa hän kuoli illalla 5. elokuuta 2019.
Aiheesta muualla

Kuvia tai muita tiedostoja aiheesta Bjorg Lambrecht Wikimedia Commonsissa
Antiikkisaagat

Antiikkisaagat (saks. Antikensagas) ovat keskiajan Islannissa kirjoitettuja kansankielisiä saagoja, jotka pohjautuvat yhdelle tai useammalle latinankieliselle historianteokselle. Islantilaisen historian sijaan ne käsittelevät keskiaikaista maailmanhistoriaa, mutta liittyvät islantilaisen proosamuotoisen kerronnan perinteeseen. Antiikkisaagoja on alettu laatia Islannissa jo varhain, todennäköisesti jo 1100-luvulla. Osa niistä on todennäköisesti vanhempia kuin suulliselle kertomusperinteelle pohjautuvat islantilaiset saagat, kuten islantilaissaagat ja kuningassaagat. Vaikka suurin osa saagoista yleensä on anonyymejä, antiikkisaagojen laatijoista tiedetään nimeltä ainakin kaksi, Þingeyrarin luostarin munkki Gunnlaugur Leifsson (k. 1218/1219)  sekä kirkkoherra Brandr Jónsson (k. 1264). Termin ”antiikkisaagat” esitteli ja otti käyttöön Stefanie Würth vuonna 1998 ilmestyneessä tutkimuksessaan Der ”Antikenroman” in der isländischen Literatur des Mittelalters. Tätä ennen antiikkisaagat oli monessa yhteydessä luokiteltu käännettyihin ritarisaagoihin. Antiikkisaagoja ei ole suomennettu.
Antiikkisaagat ja kääntäminen

Antiikkisaagoista puhutaan joskus käännöksinä. Käytännössä antiikkisaagat eivät kuitenkaan ole ”käännöksiä” sanan nykymerkityksessä, sillä ne eivät ole identtisiä taustalla vaikuttaneiden alkuperäistekstien kanssa. Tekstin kääntäjä on monesti muokannut tekstiä omien tavoitteidensa tai työn tilaajan tavoitteiden mukaisesti. Käännöksestä on voitu jättää pois tarpeettomaksi koettuja kohtia ja tekstiä on voitu lyhentää. Vaikeaselkoisia kohtia tai kulttuurille vieraita aiheita on voitu selittää laajemmin. Päämääränä on ollut, että teksti oli keskiajan islantilaisten aikalaislukijoiden ymmärrettävissä. Yksittäinen antiikkisaaga ei myöskään välttämättä pohjautunut yhdelle vaan useammalle latinankieliselle teokselle, jolloin itse saaga oli useiden lähteiden tietoja yhdistelemällä laadittu kokoelma. Useat esikuvina toimineet latinankieliset lähteet olivat runomuodossa, kun taas antiikkisaagat ovat proosamuotoisia kertomuksia. Käännösten sijaan antiikkisaagoista voidaankin puhua latinankielisiin teoksiin pohjautuvina mukaelmina ja uudelleenkirjoitelmina.
Editiot

Finnur Jónsson (toim.). 1892–1896. Hauksbók efter de Arnamagnæanske håndskrifter no. 371, 544 og 675, 4 °, samt forskellige papirshåndskrifter av det kongelige nordiske oldskrift-selskab. Køpenhavn: [s.n.].
Jakob Benediktsson (toim.). 1944. Veraldar saga. København: [s.n.].
De Leeuw van Weenen, Andrea (toim.). 2009. Alexanders Saga. Am 519a 4to in the Arnamagnæan Collection, Copenhagen. Manuscripta Nordica 2. Copenhagen: Museum Tusculanum Press.
Louis-Jensen, Jonna (toim.). 1963. Trójumanna saga. Editiones Arnamagnæanæ 8. Copenhagen: Munksgaard.
Louis-Jensen, Jonna (toim.). 1981. Trójumanna saga: The Dares Phrygius version. Editiones Arnamagnæanæ 9. Copenhagen: Reitzel.
Þorbjörg Helgadóttir (toim.). 2010. Rómverja saga, 1–2. Rit Stofnun Árna Magnússonar á Íslandi 77. Reykjavík: Stofnun Árna Magnússonar í Íslenskum Fraedum.
Wolf, Kirsten (toim.). Gyðinga saga. Rit Stofnun Árna Magnússonar á Íslandi 42. Reykjavík: Stofnun Arna Magnússonar.
Aiheesta muualla

Alexanders saga muinaisislanniksi Menota.org -sivustolla
Breta sögur  -editio ja käännös (englanniksi)
Breta sögur muinaisislanniksi Heimskringla.no -sivustolla
Rómverja sagan käännös (englanniksi)
Trójumanna saga muinaisislanniksi Heimskringla.no -sivustolla
Veraldar saga muinaisislanniksi Heimskringla.no -sivustolla
Aleksander Šeliga

| 0 | 1 | 2 |
| --- | --- | --- |

Henkilötiedot
Syntymäaika: 1. helmikuuta 1980
Syntymäpaikka: Celje, Slovenia, Jugoslavia
Pelipaikka: maalivahti
Pituus: 187 cm
Seura
Seura: Sparta Rotterdam
Pelinumero: 1
Junioriseurat
-1997: Kovinar Štore
Seurat
| Vuodet | Seura | O (M) |
| 1997-2005   2005-2006   2006-2009   2009- | NK Celje   Slavia Praha   NK Celje   Sparta Rotterdam | 122 (0)   2 (0)   68 (0)   32 (0) |
Maajoukkue
| 2007- |  Slovenia | 1 (0) |
 Seurajoukkueuran tilastot kattavat vain kansalliset sarjat, päivitetty 9. kesäkuuta 2010.  Maajoukkueuran tilastot päivitetty 3. maaliskuuta 2010.
Aleksander Šeliga (s. 1. helmikuuta 1980 Celje) on slovenialainen jalkapalloilija, pelipaikaltaan maalivahti. Hän edustaa alankomaalaista Sparta Rotterdamia, jossa hän on pelannut vuodesta 2009 lähtien. Hän on edustanut aiemmin NK Celjeä ja tšekkiläistä Slavia Prahaa. Šeliga on ollut voittamassa Slovenian cupia kerran, vuonna 2005. Hän on pelannut maajoukkueessa yhden ottelun, jonka lisäksi hän oli mukana MM-kisoissa 2010 pelaamatta kuitenkaan yhtäkään ottelua.
Bob Kauffman

| Bob Kauffman |
| --- | --- |
 Kauffman vuonna 1969.
Henkilötiedot
Koko nimi:  Robert Alan Kauffman
Syntynyt: 13. heinäkuuta 1946 Brooklyn, New York, Yhdysvallat
Kuollut: 25. heinäkuuta 2015 (69 vuotta) Lilburn, Georgia, Yhdysvallat
Kansalaisuus:   Yhdysvallat
Koripalloilija
Lempinimi:  Bob
Pelipaikka:  Iso laitahyökkääjä / Sentteri
Pituus:  203 cm
Paino:  109 kg
NBA-varaus:  3. varaus 1968 (Seattle SuperSonics)
Pelaajaura
Seurajoukkueet
1968–1969 1969–1970 1970–1974 1974–1975:  Seattle SuperSonics Chicago Bulls Buffalo Braves Atlanta Hawks
Valmennusura
1977–1978:  Detroit Pistons
Robert Alan ”Bob” Kauffman (13. heinäkuuta 1946 Brooklyn, New York – 25. heinäkuuta 2015 Lilburn, Georgia) oli yhdysvaltalainen koripalloilija ja koripallovalmentaja.
Seattle SuperSonics varasi Kauffmanin NBA:han kolmannella varausvuorolla vuoden 1968 varaustilaisuudessa. SuperSonicsin lisäksi Kauffman edusti NBA:ssa Chicago Bullsia, Buffalo Bravesia ja Atlanta Hawksia. Hänet valittiin Bravesin-aikanaan NBA:n tähdistöotteluun vuosina 1971, 1972 ja 1973. Pelaajauransa jälkeen Kauffman valmensi Detroit Pistonsia kaudella 1977–1978.
Kauffman kuoli 69-vuotiaana 25. heinäkuuta 2015 nukkuessaan kotonaan Georgian Lilburnissa.
Aiheesta muualla

Kuvia tai muita tiedostoja aiheesta Bob Kauffman Wikimedia Commonsissa
American Soldier

| American Soldier Queensrÿche |
| --- | --- | --- |

Studioalbumin tiedot
 Julkaistu: 31. maaliskuuta 2009
 Tuottaja(t): Jason Slater, Kelly Gray
 Tyylilaji: progressiivinen metalli
 Levy-yhtiö: Rhino Records
Queensrÿchen muut julkaisut
| Take Cover 2007 | American Soldier 2009 | Dedicated to Chaos 2011 |
Singlet albumilta American Soldier
 ”If I Were King” Julkaistu: 3. maaliskuuta 2009
American Soldier on yhdysvaltalaisen Queensrÿche-yhtyeen 31. maaliskuuta 2009 ilmestynyt konseptialbumi, joka kertoo sodasta sotilaan näkökulmasta ja sodan henkisistä ja fyysisistä vaikutuksista.
Kappale ”If I Were King” julkaistiin digisinglenä 3. maaliskuuta 2009.
Teema

Queensrÿchen sanoittaja ja laulaja Geoff Tate on omien sanojensa mukaan ollut aina sotaa ja tappamista vastaan, mutta käytyään aiheesta ensimmäisen kunnollisen keskustelun Korean ja Vietnamin sotiin osallistuneen isänsä kanssa, hän lumoutui kuulemastaan. Seuraavan kahden vuoden aikana Tate haastatteli Yhdysvaltain sotilaallisiin konflikteihin toisesta maailmansodasta Irakin sotaan osallistuneita yhdysvaltalaisia veteraaneja, ja sanoitti lopulta albumin näihin tarinoihin pohjautuen.
American Soldierin kappaleet kuvaavat muun muassa tunnelmaa taistelukentällä (”Middle of Hell”), uhrauksia (”The Killer”), menetystä (”If I Were King”), koti-ikävää (”Remember Me”) ja sopeutumista yhteiskuntaan sodan jälkeen (”Man Down!”). Kappaleessa ”Unafraid” säkeistöt esittää kaksi sotaveteraania, ja otteita Taten nauhoittamista haastatteluista kuullaan musiikin lomassa läpi albumin. ”Home Again” on duetto Taten ja tämän tyttären välillä.
Kiertue

Yhtye esitti albumin musiikkia livenä ensimmäistä kertaa 16. huhtikuuta 2009 Seattlen Snoqualmie Casinossa, mistä alkoi samalla kevään kestänyt Yhdysvaltain-kiertue. Konsertit koostuvat kolmesta osasta, joista yksi keskittyy uuteen albumiin ja kaksi muuta albumeihin Rage for Order (1986) ja Empire (1990).
Kappaleet

Sliver – 3.09 (Jason Slater, Geoff Tate)
Unafraid – 4.47 (Slater, Tate)
Hundred Mile Stare – 4.31 (Kelly Gray, Tate)
At 30,000 Ft – 5.11 (Slater, Tate)
A Dead Man’s Words – 6.35 (Slater, Tate)
The Killer – 5.26 (Slater, Tate)
Middle of Hell – 5.28 (Gray, Damon Johnson, Scott Rockenfield, Tate)
If I Were King – 5.17 (Slater, Tate)
Man Down! – 4.57 (Gray, Tate)
Remember Me – 5.00 (Slater, Tate)
Home Again – 4.41 (Gray, Johnson, Rockenfield, Tate)
The Voice – 5.29 (Slater, Tate)
Laulaja Geoff Taten ohella albumin kirjoittamisesta vastasivat Operation: Mindcrime II -albumin tapaan pääosin yhtyeen varsinaisen ydinnelikon ulkopuoliset tahot. Tuottaja Jason Slater sävelsi kahdeksan kappaletta ja tuottaja Kelly Gray neljä, joista kahdessa oli mukana myös kitaristi Damon Johnson ja Queensrÿchen rumpali Scott Rockenfield. Grayllä, Johnsonilla ja Rockenfieldillä on yhteinen Slave to the System -sivuprojekti, ja Gray kuului myös Queensrÿcheen Q2K-albumin (1999) aikaan.
Kokoonpano

Eddie Jackson – basso
Scott Rockenfield – rummut
Geoff Tate – laulu
Michael Wilton – kitara
Albumilla vierailevat Taten tytär Emily Tate (kappaleessa ”Home Again”) sekä sotaveteraanit Chris Devine ja Sean Lenahan (kappaleessa ”Unafraid”).